cyanic-selkie/wikianc huggingface dataset:
பேய் இருக்க பயமேன்
வெளியீடு
இப்படம் 2021 சனவரி முதல் நாளன்று தமிழகம் முழுவதும் திரையரங்குகளில் வெளியிடப்பட்டது.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:2021 தமிழ்த் திரைப்படங்கள்
இலங்கை அரச பயங்கரவாதம்
இலங்கை அரசப் பயங்கரவாதம் என்பது இலங்கை வாழ் மக்கள் மீதே இலங்கை அரசு மேற்கொண்டு வரும் பயங்கரவாத நடவடிக்கைகளைக் குறிக்கும். இலங்கை அரசப் பயங்கரவாதம் எனும் போது தமது நாட்டு மக்களுக்கிடையே இனக்கலவரங்களை ஏற்படுத்துதல் , மக்களின் அடிப்படை மனிதவுரிமைகளை மீறுதல், சட்டத்திற்கு புறம்பான சித்திரவதைகளுக்கு தம் நாட்டு மக்களை உற்படுத்துதல், சட்டத் திட்டங்களை மதிக்க வேண்டிய அரசே சட்டத் திட்டத்திற்கு புறம்பான ஆயுதக் குழுக்களை உருவாக்கி ஆட்கடத்தல்கள், காணாமல் போதல்கள் புரிந்து மக்களை அச்சுருத்தலுக்கு உற்படுத்துதல், அடிப்படை சர்வதேச மனிதவுரிமை சட்டங்களை மீறுதல், தமது நாட்டு பொதுமக்களை படுகொலை செய்தல், சிறுபான்மையினரின் அடிப்படை உரிமைகளை மறுத்து, அவர்களை இனவழிப்பு செய்தல் போன்ற பயங்கரவாத நடவடிக்கைகளை இலங்கை அரசு தொடர்ந்து வருவதால் இலங்கையில் நடப்பது இலங்கை அரசப் பயங்கரவாதம் ஆகும்.
இலங்கை அரசு முன்னெடுத்ததாக குற்றஞ்சாட்டப்படும் பயங்கரவதாச செயற்பாடுகள் இலங்கை அரச பயங்கரவாதம் எனப்படுகிறது. இனப் படுகொலைகள், ஆட் கடத்தல், கட்டாய வெளியேற்றம், சித்ரவதை, நூலகங்கள் பாடசாலைகள் வைத்தியசாலைகள் மீது குண்டுபோடுதல், சட்டத்துக்கு புறம்ப்பன படை நடவடிக்கைகள் என இலங்கை அரசு அனைத்து வகை பயங்கரவதாத செயற்பாடுகளையும் முன்னெடுத்துள்ளதுள்ளதாக குற்றஞ்சாட்டப்பட்டுள்ளது. குறிப்பாக சிறுபானமை இன ஈழத்தமிழர்கள் மீது இந்த பயங்கரவாதம் மேற்கொள்ளப்பட்டுள்ளதாக குற்றஞ்சாட்டப்பட்டுள்ளது.
வெளியிணைப்புகள்
பகுப்பு:ஈழப் போராட்டக் காரணங்கள்
இந்தியப் பாதுகாப்புப் படைகளில் பெண்கள்
thumb|300x300px| சர் கிளாட் ஆசின்லெக் மகளிர் துணைப் படையை (இந்தியா) ஆய்வு செய்கிறார், சி. 1947 alt=|thumb| ஆகஸ்ட் 1943, இந்தியாவில் RAF நிலையத்தின் ஒழுங்கு அறையில் பணியில் இருக்கும் பெண்கள் துணைப் படை (இந்தியா) இந்திய ஆயுதப் படைகளின் அனைத்துப் பிரிவுகளும் பெண்கள் பணியாற்ற அனுமதிக்கின்றன.போரினை மேற்பார்வை செய்யும் அதிகாரிகள் பணியில் பணியாற்றவும், இந்திய இராணுவத்தில் (ஆதரவு பணியாளர்களாகவும்) மற்றும் இந்தியாவின் சிறப்புப் படைகளிலும் (பயிற்சியாளரர்களாக மட்டும்) பெண்கள் பங்களிக்கின்றனர். (c. 2017) .டிசம்பர் 2018 மற்றும் டிசம்பர் 2014 இல் முறையே இந்திய விமானப்படையில் 13.09% மற்றும் 8.5%, இந்திய கடற்படையில் 6% மற்றும் 2.8% பெண்கள், இந்திய இராணுவத்தில் 3.80% மற்றும் 3% பெண்கள் பணியாற்றினர்.
2020 ஆம் ஆண்டு நிலவரப்படி, மூன்று அதிகாரிகளுக்கு, உள்ள மூன்று நட்சத்திர தகுதி உடைய கட்டளையாளர் பதவி வழங்கப்பட்டுள்ளது, அவர்கள் அனைவரும் மருத்துவ சேவையினைச் சேர்ந்தவர்கள். மே 2021 இல், 83 பெண்கள் இந்திய இராணுவத்தில் முதல் முறையாக ஜவான்களாக சேர்க்கப்பட்டனர், ஜவான்கள் இராணுவ காவல்துறையில் சேர்க்கப்பட்டனர்.
வரலாறு
1888 ஆம் ஆண்டில், பிரித்தானிய ஆட்சியின் போது "இந்திய இராணுவ செவிலியர் சேவை" உருவாக்கப்பட்டபோது இந்திய இராணுவத்தில் பெண்களின் பங்கு தொடங்கியது. 1914-45 காலப்பகுதியில், பிரித்தானிய இந்திய இராணுவ செவிலியர்கள் முதலாம் உலகப் போர் (1914-18) மற்றும் இரண்டாம் உலகப் போர் (1939-45) ஆகியவற்றில் கலந்து கொண்டனர், அதில் 350 பிரித்தானிய இந்திய இராணுவ செவிலியர்கள் இறந்தனர் அல்லது போர்க் கைதிகளாக சிறைபிடிக்கப்பட்டனர், அல்லது போரின் போது காணாமல் போனதாக அறிவிக்கப்பட்டனர். 1942 இல் ஜப்பானிய குண்டுவீச்சுக்காரர்களால் எஸ் எஸ் கோலா மூழ்கியபோது இறந்த செவிலியர்களும் இதில் அடங்குவர் மகளிர் துணைப் படை (இந்தியா) மே 1942 இல் உருவாக்கப்பட்டது. நூர் இனாயத் கான், ஜார்ஜ் கிராஸ் (2 ஜனவரி 1914 - 13 செப்டம்பர் 1944), இந்திய மற்றும் அமெரிக்க வம்சாவளியைச் சேர்ந்தவர்,அவரது சேவைக்காக இரண்டாம் உலகப் போரின் பிரித்தானிய கதாநாயகியாகப் புகழ் பெற்றார். நேதாஜி சுபாஷ் சந்திர போஸின் இந்திய தேசிய இராணுவத்தின் கீழ் ஜான்சி ராணிப் படை என்று அழைக்கப்படும் ஒரு பெண்ணின் படைப்பிரிவு இரண்டாம் உலகப் போரின்போது இருந்தது.
குறிப்பிடத்தக்க பெண்கள்
thumb| 2015 ஆம் ஆண்டு கூட்டுப் பயிற்சியின் போது [[இந்தியத் தரைப்படை|இந்திய இராணுவத்தில் ஒரு பெண் அதிகாரி ரஷ்ய வீரர்களுக்கு விளக்கம் அளித்தார்.]] 2020 ஆம் ஆண்டு நிலவரப்படி, காலாட்படை, இயந்திரமயமாக்கப்பட்ட காலாட்படை, கவசப்படை மற்றும் பீரங்கி போன்ற போர் பிரிவுகளில் பெண்கள் பணியாற்ற அனுமதிக்கப்படவில்லை.
ஆகஸ்ட் 27, 1976 இல், இராணுவ செவிலியர் சேவை கெர்ட்ரூட் ஆலிஸ் ராம், இந்திய இராணுவத்தில் படைத்துறைப் பணித்தலைவர் அந்தஸ்தைப் பெற்ற முதல் பெண் அதிகாரியானார், மேலும் இந்திய ஆயுதப் படையில் முதல் பெண் அதிகாரி இரண்டு -நட்சத்திர தரநிலை கொண்ட பதிவியில் சேர்ந்த முதல் பெண் அதிகாரி எனும் பெருமை பெற்றார்.ராமிற்கு  கொடிக்கப்பல் தளபதியாகளின் பதவி வழங்கப்படதன் மூலம் ஒரு உலக அளாவில் இந்தப் பதவி வழஙப்பட்ட மூன்றாவது பெண் எனும் சாதனை பெற்றார். இதற்கு முன்னால் அமெரிக்கா மற்றும் பிரான்சு ஆகிய நாடுகள் பெண்களுக்கு இந்தப் பதவியினை வழங்கியது.
1992 ஆம் ஆண்டில், இந்திய இராணுவம் பெண் அதிகாரிகளை மருத்துவமற்ற பணிகளில் சேர்க்கத் தொடங்கியது. 19 ஜனவரி 2007 அன்று, ஐக்கிய நாடுகள் சபை முதன்முதலில் 105 இந்திய பாதுகாப்புப் பெண்களால் அமைக்கப்பட்ட அனைத்து பெண் அமைதிப்படையும் லைபீரியாவிற்கு அனுப்பப்பட்டது. ருச்சி சர்மா இந்திய இராணுவத்தில் முதல் வான்குடை படைவீரர் ஆனார். இவர் 1996 இல் பணியில் சேர்ந்தார்.
சான்றுகள்
பகுப்பு:இந்திய வான்படை பகுப்பு:இந்தியக் கடற்படை பகுப்பு:இந்திய படைத்துறை
போவின் மரபணுத்தொகை
thumb| எல் 1 டொமினெட் 01449, போவின் மர்பணுத்தொகை திட்டத்தின் மூலம் ஹியர்ஃபோர்ட் பெண் ஹியர்போர்ட் பசுவின் மரபணுத்தொகையானது (Bovine genome) 2009இல் வெளியிடப்பட்டது. இது மாட்டின மரபணுத்தொகை வரிசை முறையிடுதல் ஆராய்தல் கூட்டமைப்பு, தேசிய சுகாதார நிறுவனங்கள் மற்றும் அமெரிக்க வேளாண்மைத் துறை தலைமையிலான ஆராய்ச்சியாளர்களின் குழுவால் வரிசைப்படுத்தப்பட்டது. இது கால்நடை வளர்ப்பினை மேம்படுத்துவதற்கான முயற்சியின் ஒரு பகுதியாக அமைந்தது. இந்நேரத்தில் வரிசைப்படுத்தப்பட்ட மிகப்பெரிய மரபணுக்களில் இதுவும் ஒன்றாகும்.
மரபணுத்தொகுப்பு
மாட்டின மரபணுத்தொகையின் அளவு 3 ஜிகா பைட் ஆகும் (3 பில்லியன் நியுக்ளியோடைடு இணைகள்). இதில் ஏறக்குறைய 22,000 மரபணுக்கள் உள்ளன. இவற்றில் 14,000 மரபணுக்கள்பாலூட்டி இனங்களில் பொதுவாகக் காணப்படுபவை. மாட்டின மரபணுக்களில் 80 சதவிகிதம் மனிதர்களின் மரபணுக்களை ஒத்துள்ளன. பசுக்கள் மனிதர்களைவிட கொறிணிகளுடன் அதிக தொடர்புடையன. மனிதர்களும் கொறிணிகளும் சூப்பராபிரைமேட்டுகளின் வழியினைச் சார்ந்தவை). இவை நாய்கள் மற்றும் கொறிணிகளுடன் சுமார் 1,000 மரபணுக்களைப் பகிர்ந்துகொள்கின்றன. ஆனால் இந்த மரபணுக்கள் மனிதர்களில் அடையாளம் காணப்படவில்லை.
குழு
போவின் ஜீனோம் சீக்வென்சிங் அண்ட் அனாலிசிஸ் கன்சோர்டியம் மரபணுவை வரிசைப்படுத்தும் பணியினை 300 ஆராய்ச்சியாளர்களுடன் 25 நாடுகள் பங்களிப்புடன் ஆறு வருடமாக செய்தது. இதனை ஐக்கிய அமெரிக்காவின், தேசிய நல கழகம் மற்றும் அமெரிக்க விவசாயத் துறை முன்னின்று நடத்தியது.
வெளி இணைப்புகள்
பகுப்பு:மாடுகள்
சைத் நுர்சி
சைத் நுர்சி (1877- 23 மார்ச் 1960) ஸஈத் இ நுர்ஸி எனவும் அழைக்கப்படுகின்றார். உத்தியோகபூர்வப் பெயர் சைத் ஒக்ர். பொதுவாக சிறப்புப்பெயரான பதியுஸ்ஸமான் என அறியப்படுகிறார்.இவர் ஒரு குர்திய சுன்னி முஸ்லிம் இறையியலாளர். 20ஆம் நுாற்றாண்டில் மிகவும் செல்வாக்குச் செலுத்திய முஸ்லிம்களின் ஒருவராக சைத் நுர்சி தரப்படுத்தப்பட்டிருக்கின்றார். இவர் ரிசாலா யே நூர் என்ற ஆறாயிரத்திற்கும் மேற்பட்ட பக்கங்களைக் கொண்ட புனித அல்-குர்ஆனுக்கான விளக்கவுரைத் தொகுப்பை எழுதினார். சைத் நுர்சி காதிரிய்யா மற்றும் நக்ஷபந்தியா போன்ற சூபி வழியைமப்புக்களின் கருத்துக்களால் மிகவும் கவரப்பட்டார்.அவர் தனது எழுத்துக்களில், காதிரிய்யா வழியமைப்பின் நிறுவனர் செய்க் அப்துல் காதிர் அல்-ஜீலானி மற்றும் நக்ஷபந்தியா தரீக்காவின் பெரும் செய்காக கருதப்படும் செய்க் அஹ்மத் ஷிர்ஹிந்தி போன்றவர்களின் கருத்துகளை பல இடங்களின் குறிப்பிடுகின்றார். ஆன்மிகம், நவீன விஞ்ஞானம் மற்றும் தருக்கவியலுமே எதிர்காலத்துக்கான வழி என நம்பினார். மதச்சார்பற்ற பாடசாலைகளில் சமய விஞ்ஞானங்களை கற்பிக்குமாறும், மதரீதியான பாடசலைகளில் நவீன விஞ்ஞானத்தைக் கற்பிக்குமாறும் வாதிட்டார்.
நுர்சியால் ஈர்க்கப்பட்டவர்கள், அவரது சீடர்கள் துருக்கியில் இஸ்லாத்தின் மறுமலர்ச்சியில் பெரும் பங்காற்றினர். தற்போது பல மில்லியன் கணக்கான அவரது சீடர்கள் உலகம் பூராகவும் உள்ளனர். அவரது ரிசாலா யே நூர் புத்தகத்தை வாசிப்பவர்கள் நுார் மாணவர்கள் (தாலிபுன் நுார்)என அறியப்படுகின்றனர். அவரது சீடர்கள் அவரை "உஸ்தாத்" (தலைவர்) என்ற கௌரவப் பெயரால் அழைக்கின்றனர்.
பதியுஸ்ஸமான் ஆரம்பத்தில் கல்விகற்கும் காலத்தில் அசாதாரண நுண்ணறிவு மற்றும் திறன் உடையவராக காணப்பட்டார். மத்ரசாவில்(சமயப் பாடசாலை) பொதுவான கல்வியை பெற்றார். தனது 14ஆவது வயதில் டிப்ளோமாவை பெற்றுக்கொண்டார்.அவர் அபார ஞாபகசத்தி படைத்தவராகவும், ஏனைய சமய அறிஞர்களோடு தோல்வியடையாமல் வாதிடுவதில் பிரசித்தி பெற்றுவந்தார்.
ஆரம்ப வாழ்க்கை
பதியுஸ்ஸமான் சைத் நுர்சி உதுமானிய பேரரசின் கிழக்குப்பகுதி அநதோலியாவில் நுர்ஸ் என்ற கிராமத்தில் பிறந்தார். அவர் தனது ஆரம்பக்கல்வியை சொந்த ஊரிலே பெற்றுக்ககொண்டார். அங்கு அவர் இறையியல் தொடர்பான விவாதத்தில் நிபுணத்துவமுடையவராக விளங்கினார்.இஸ்லாமிய அறிவுத்துறையில் முன்னேற்றமடைந்தவராக காணப்பட்ட பின்னர், பதியுஸ்ஸமான் என்ற பட்டப்பெயரால் அழைக்கப்பட்டார்.பதியுஸ்ஸமான் என்றால் தனித்துவம்மிக்க சிறந்தவர் என்பது பொருளாகும்.விலயத் பகுதியின் கவர்னரால் அவரது இல்லத்தில் தங்குவதற்கு பதியுஸ்ஸமான் அழைக்கப்பட்டார்.கவர்னரின் வாசிகசாலையில், சைத் நுர்சிக்கு விஞ்ஞான அறிவுகளைப் பெற்றுக்கொள்வதற்காக வாய்ப்புக்கிட்டியது.அங்கு சைத் நுர்சி உதுமானிய துருக்கி மொழியைக் கற்றார்.உதுமானிய பேரரசின் கிழக்குப் பகுதியில் பல்கலைக்கழகக் கல்வியை வழங்கும் பல்கலைக்கழகத்தை அமைப்பதற்கு திட்டமிட்டார்.விஞ்ஞானம் மற்றும் இஸ்லாம் சமயத்தையும் இணைத்து, உயர்தரத்திலான தர'க்கவியல் கல்வியை வழங்கும் பல்கலைக்கழகத்தை பிராந்தியத்தில் அமைப்பதே அவரது இலக்காக இருந்தது.எனினும், 1909ஆம் ஆண்டு உதுமானிய பேரரசை ஆட்சி கவிழ்கச்செய்யும் முயற்சியில் ஈடுபட்டார் என்ற குற்றச்சாட்டில் விசாரிக்கப்பட்டார். பின்னர், அக்குற்றச்சாட்டிலிருந்து விடுபட்டார். உதுமானிய பேரரசின் இறுதிக்காலப்பகுதியில் கல்விசீர்திருத்தவாதியாகவும், கிலாபத்தின் மக்களிடையே ஒற்றுமை கொண்டுவருவதற்கான அதிகாரியாகவும் மும்முரமாக பதியுஸ்ஸமான் செயற்பட்டார். பராம்பரிய மத்ரஸாக்களில் பயிற்சி, தஸவ்வுப் (சூபிசம்) மற்றும் நவீன விஞ்ஞானம் போன்ற கல்வி சீர்த்திருத்தங்களை கொண்டுவருவதற்கான ஒர் முன்மொழிவை,சுல்தான் அப்துல் ஹமீத்திடம் பிரேரித்தார்.
முதலாம் உலகப்போர் காலப்பகுதயில் உதுமானியப் பேரரசின் முக்கிய அமைப்பின் உறுப்பினராக இருந்தார். ரஷ்யாவின் இராணுவத்தின் கைதியாக ரஷ்யாவுக்கு கொண்டுசெல்லப்பட்ட நுர்சி இரண்டு வருடங்கள் சிறையில் கழித்தார்.1918இல் ரஷ்யாவின் முகாமில் இருந்து தப்பித்த அவர் இஸதான்பூலைசென்றடைந்தார். நுர்ஸி இஸ்தான்பூலில் வரவேற்கப்பட்டார்.மேலும், அவர் தாருல் ஹிக்மத் அல்-இஸ்லாமியின் உறுப்பினராகவும் தெரிவுசெய்யப்பட்டார்.
ஆக்கம் மற்றும் விநியோகம்
சைத் நுர்சி அரபுமொழியில் பாங்கு சொல்லி தொழுகைக்கு அழைத்தல் மற்றும் ஏனைய சில விடயங்களுக்குமாக ஸ்பார்த்தா மாகாணத்துக்கு நாடுகடத்தப்பட்டார். அப்பகுதியில் உள்ள மக்கள் சைத் நுர்சியின் போதனைகளால் கவரப்பட்டனர், அதனால் ஸ்பார்த்தா கவர்னர் சைத் நுர்சியை பர்லா எனும் கிராமத்துக்கு அனுப்பினார். அங்கு சைத் நுர்சி அவரது ரிஸாலே யே நூர் தொகுப்பின் மூன்றில் இரண்டு பகுதியை எழுதிமுடித்தார். ரிஸாலே யே நூர் புத்தகத்தை முற்றாக எழுதிமுடித்த பின்னர், அவை துருக்கியின் பல பகுதிகளிலுள்ள நுர்சியின் ஆதரவாளர்களுக்கு தபால் மூலம் அனுப்பப்பட்டன.
பிந்திய வாழ்க்கை
நுர்சியின் போதனைகள் மக்கள் மத்தியில் பிரசித்திபெற்றுவந்தவேளை, அவை அதிகாரிகள் மற்றும் இராணுவ அதிகாரிகள் மத்தியிலும் பரவியது. கட்டாய மதச்சார்பின்மை சட்டத்தை மீறியமை தொடர்பில் நுர்சி அரசாங்கத்தால் கைதுசெய்யப்பட்டு நாடுகடத்தப்பட்டார்.
நுர்சியின் இறுதி தசாப்த காலத்தில், அவர் ஸ்பார்த்த நகரத்தில் குடியேறினார் என கூறப்படுகின்றது.பல் கட்சி முறைமை அறிமுகப்படுத்தப்பட்டதன் பின்னர், நுர்சி தனது ஆதரவாளர்களுக்கு அத்னான் மென்டர்ஸின் ஜனநாயகக் கட்சிக்கு ஆதரவளிக்குமாறு ஆலோசனை வழங்கினார். அக்கட்சி சில மதரீதியான உரிமைகளை மீள வழங்கியது. சைத் நுர்சி கம்யூனிசத்திற்கு எதிரானவராக இருந்தார். தற்காலத்தில் மிகப்பெரிய ஆபத்து கம்யூனிசம் என அதனை எதிர்த்தார்.1956இல் அவரது எழுத்துக்கள் அச்சிடுவதற்கு அனுமதி வழங்கப்பட்டது. அவரது புத்தகங்கள் "ரிஸாலே யே நூர்" (தெய்விக ஒளியின் கடிதங்கள்) என்ற பெயரில் ஒன்றுதிரட்டப்பட்டது.
உர்பாவுக்கு பயணம் செய்த பின்னர் களைப்பின் காரணமாக நுர்சி மரணமடைந்தார். அவர்கள் நபி இப்ராஹீம் அவர்களின் கல்லறை போன்ற கல்லறையில் அடக்கம் செய்யப்பட்டார். 1960 இல் துருக்கியின் இராணுவ பதவிகவிழ்ப்பின் பின்னர்,தீவர வலதுசாரி அரசயில்வாதி அல்பார் துர்க் தலமையிலான இராணுவ வீரர்களால் சைத் நுர்சியின் கல்லறை தோண்டப்பட்டு, ஸ்பார்த்தாவில் அறியப்படாத ஓர் இடத்தில் அவரது உடல் அடக்கம் செய்யப்பட்டது. பல வருடங்களின் பின்னர் சைத் நுர்சி அடக்கப்பட்ட இடம் அவரது ஆதரவாளர்களால் கண்டுபிடிக்கப்பட்டதுடன,அவரது உடலை பாதுக்கும் நோக்குடன் மீண்டும் ஓர் இரகசிய இடத்தில் அவர் அடக்கம் செய்யப்பட்டார்.
மேற்கோள்கள்
பகுப்பு:இசுலாமிய அறிஞர்கள் பகுப்பு:இசுலாமிய மெய்யியலாளர்கள் பகுப்பு:1877 பிறப்புகள் பகுப்பு:1960 இறப்புகள் பகுப்பு:1878 பிறப்புகள்
கரிமத்தாள்
கரிமத்தாள் (Carbon paper) என்பது காய்ந்த மையோ அல்லது ஒருவித மெழுகுடன் சேர்ந்த நிறமியோ ஒரு பக்கம் மட்டும் தடவப்பட்ட ஒருவகைக் காகிதம் ஆகும். இது நகல்கள் எடுக்கப் பயன்படும். குறிப்பாகத் தட்டச்சுக் கருவிகளில் பரவலாகப் பயன்படுத்தப்பட்டு வந்தது. குமிழ்முனைப் பேனாவைப் பயன்படுத்தியும் நகல்கள் எடுத்து வந்தனர். 1954 ஆம் வருடம் மெழுகிற்குப் பதிலாக பல்லுறுப்பியைப் (polimer) பயன்படுத்தி கரைப்பான் கரிமத்தாள் (Solvent Carbon Paper) என்னும் ஒரு வகைத் தாளுக்கு கொலம்பியா ரிப்பொன் மற்றும் கரிமம் உற்பத்தி செய்யும் நிறுவனம் (Columbia Ribbon and Carbon Manufacturing Company) காப்புரிமை வேண்டி மனு செய்திருந்தது. உற்பத்தி முறையும் உருக்கிச் செய்யும் முறைக்குப் (Hot-melt Method) பதிலாக கரைப்பான் தடவும் (Solvent applied Coating method) முறை பயன்படுத்தப்பட்டது. இதன் மூலம் கரிமத்தாள் என்னும் பெயர் தொடர்ந்தாலும் கூட காகிதத்திற்குப் பதிலாக ‘பாலியிச்டெர்’ அல்லது நெகிழியும் பயன்படுத்த முடிந்தது.
வரலாறு
1806 ஆம் ஆண்டு கண்டுபிடிப்பாளர் ரால்ப் வெட்சிவுட் (Radph Wedgwood) (1766-1837) என்பவர் தாம் கண்டுபிடித்த சுடைலோ கிராபிக் மேனிபோல்டு ரைட்டர் (Stylographic manifold writer) என்னும் உபகரணத்திற்குக் காப்புரிமை பெற்றார். கரிமத்தாளுக்கு முதன் முதலில் பெற்ற காப்புரிமை இதுவே ஆகும். இது பார்வை இழந்தவர்களுக்கு எழுத்தாணி மூலம் எழுதுவதற்கு வகை செய்யும்படி அமைக்கப்பட்டிருந்தது. இந்த எழுதும் எந்திரம் ஒரு பலகையில் கம்பிகளை குறுக்கும் நெடுக்குமாக அமைத்து பார்வையற்றவர்கள் தொட்டுணர்ந்து எழுதும் வண்ணம் இதனை வடிவமைத்திருந்தார். அதன்பின் வெட்சுவுட் மையினால் நன்கு நனைக்கப்பட்டு பின்பு உலர வைத்த ஒரு காகிதத்தை கம்பிகளுக்கு இடையிலும் மைத்தாளுக்கு கீழ் புரைத்தாள் (Tissue paper) ஒன்றையும் வேறொரு தாளையும் இந்த குறுக்கு நெடுக்கு கம்பிகளமைத்த பலகையில் வைத்தார். எழுத்தாணியால் மைத்தாளில் எழுதுவது வெறும் தாளில் பதியத் துவங்கியது. இந்த சுடைலோ கிராபர் (Stylographic manifold writer) என்னும் எழுதும் கருவிக்கு ஒரு உபபொருளாகவே கரிமத்தாள் உருவானது. ஆனாலும் காிமத்தாளைப் போலி ஆவணம் புனைய ஏதுவாகும் என்று பொதுமக்கள் கருதி இதனை விரைவில் ஏற்றுக்கொள்ளவில்லை. 1867 ஆம் ஆண்டு தட்டச்சு இயந்திரம் கண்டுபிடிக்கப்பட்டுப் பரவலாக பயன்படுத்தப்படும் வரை கரிமத்தாளின் பயன்பாடு அதிகமாக இல்லை. 1860 ஆம் ஆண்டு கரிமத்தாள் புது வடிவம் பெற்றது. லெப்புசு ரோஜர்சு ( Lebbeus Rogers)என்பவர் புகைக்கரி, நாப்தா மற்றும் எண்ணெய் கலந்த கலவையைப் பயன்படுத்தி கரிமத்தாளை மாற்றியமைத்தார். இம்முறை 20 ஆம் நூற்றாண்டு வரையிலும் பிரபலமாகவே இருந்தது. தற்பொழுது அனைவராலும் பயன்படுத்தப்படும் ‘cc’ என்னும் சொல் (Carbon Copy) 'கரிமத்தாளின் நகல்' என்பதே இது எவ்வளவு பிரபலம் என்பதற்கு எடுத்துக்காட்டு.
வெளி இணைப்புகள்
பகுப்பு:இத்தாலியக் கண்டுபிடிப்புகள் பகுப்பு:எழுதுபொருட்கள் பகுப்பு:19-ஆம் நூற்றாண்டுக் கண்டுபிடிப்புகள்
வால்மிளகு
வால்மிளகு (தாவர வகைப்பாடு : Piper cubeba ) என்பது பைப்பர் கியூபெபா என்ற தாவரவியல் பெயரைக் கொண்ட பிப்பரேசி என்ற குடும்பத்தைச் சேர்ந்த ஓர் இருவித்திலைத் தாவரம் ஆகும். இது மரத்தில் படர்ந்து வளரும் பலபருவக் கொடித் தாவரமாகும். பசுமைமாறாக் கொடியாக ஆதாரத்தைப் பற்றி ஏறும் தாவரத்தின் கனிகள் மிளகை ஒத்திருப்பதோடு வால் போன்ற நீட்சியை கொண்டிருப்பதால் வால்மிளகு என்னும் பெயர் பெற்றது.
கிழக்கிந்திய பகுதி சுமாத்ரா, போர்னியோ, மலேயா ஆகிய இடங்களில் பரவலாகக் காணப்படும் இதனை ஜாவா, தாய்லாந்து, இலங்கை, மேற்கிந்தியத் தீவுப் பகுதிகளில் பயிர் செய்கின்றனர்.
பயன்கள்
இது சற்றுக் காரமும் சிறிது கசப்பும், நறுமணமும் கொண்டது. இதன் மணமும் சுவையும் நாவிலும், வாயிலும் நெடுநேரம் நிலைத்திருக்கும். இதனை தாம்பூலத்தோடு வாசனைப் பொருளாக பயன்படுத்துவதுண்டு.
வால்மிளகு சித்த மருத்துவத்தில் பயனாகிறது. மூலக் கடுப்பு, வயிற்றுக் கடுப்பு முதலான நோய்களுக்குச் சித்த மருத்துவ மருந்துகளின் சேர்க்கைகளில் வால்மிளகு முக்கிய இடத்தை வகிக்கின்றது. பசி மிகுத்தல், உடல் வெப்பத்தையும், நாடிநடையையும் அதிகரித்தல் முதலிய மருத்துவக் குணங்களைக் கொண்டது.
இது காசநோய், நாட்பட்ட தொண்டை வேக்காடு ஆகியவற்றிற்கு சிறந்த மருந்தாகிறது. ஈரல், மண்ணீரல் மற்றும் இரைப்பையில் உண்டாகும் நோய்களுக்கு மருந்தாகப் பயன்படுகிறது. தலைவலி, வாந்தி, வாயுவை மட்டுப்படுத்தும், குன்மம், வெட்டை நோயைப் போக்கும், பசியை உண்டாக்கும், குரல் ஓசையை சுத்தப்படுத்தும், வாய் துர்நாற்றம், வாய் வேக்காடு ஆகியவற்றைப் போக்குவதுடன் பல் ஈற்றில் ஏற்படும் வலியை நீக்கும், கோழையை அகற்றும் தன்மை கொண்டது.
சிறப்புகள்
திருஊறல் (தக்கோலம்) திருத்தலத்தில் தலமரமாக விளங்குவது வால்மிளகு ஆகும்.
மேற்கோள்
பகுப்பு:பூக்கும் தாவரங்கள் பகுப்பு:மூலிகைகள் பகுப்பு:கொட்டைகள் பகுப்பு:இந்தோனேசியத் தாவரங்கள்
மரியாதை (திரைப்படம்)
மரியாதை 2009ஆம் ஆண்டில் விக்ரமன் இயக்கத்தில் வெளியான ஒரு இந்தியத் தமிழ்த் திரைப்படமாகும். விஜயகாந்த் இரு வேடங்களில் நடித்த இத்திரைப்படத்தில் மீனா, மீரா ஜாஸ்மின், அம்பிகா ஆகியோர் முக்கிய கதாப்பாத்திரத்திரங்களில் நடித்திருந்தனர். இயக்குநர் விக்ரமன் ஏற்கனவே இயக்கிய பூவே உனக்காக (1996), வானத்தைப் போல (2000) திரைப்படங்களை போல, இத்திரைப்படத்தையும் ஒரு குடும்பத் திரைப்படமாக உருவாக்கியிருந்தார். இத்திரைப்படம் 2009 ஏப்ரல் 24 அன்று வெளியானது.
மேற்கோள்கள்
பகுப்பு:2009 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:மீனா நடித்த திரைப்படங்கள் பகுப்பு:அம்பிகா நடித்த திரைப்படங்கள் பகுப்பு:மீரா ஜாஸ்மின் நடித்த திரைப்படங்கள் பகுப்பு:விஜய் ஆண்டனி இசையமைத்த திரைப்படங்கள்
வெள்வேல்
வெள்வேல் (Vachellia leucophloea) என்பது ஒருவகை மரமாகும். இம்மரம் இரட்டைச் சிறகமைப்புக் கூட்டிலைகளை உடைய கரிய முள்ளுள்ள பெருமரம். மரத்தின் புறப்பரப்பு வெண்ணிறமாகவும், உட்புறம் மஞ்சளாகவும் இருக்கும். மலர்கள் வெளிர் மஞ்சள் நிறமானவை. காய்கள் தட்டையானவை. காடுகளிலும், தரிசுநிலங்களிலும் தமிழகத்தில் எங்கும் தானே வளர்கிறது. இதன் இலை, பட்டை, வேர், பிசின் விதை ஆகியவை மருத்துவப்பயன் உள்ளவை. திருவேற்காடு என்னும் தலத்தில் தல விருட்சமாக விளங்குவது வெள்வேல் மரமாகும். தலத்தின் பெயர் வேல்காடு என மரத்தின் பெயராலேயே அமைந்துள்ளது.
மேற்கோள்
பகுப்பு:பூக்கும் தாவரங்கள் பகுப்பு:மரங்கள்
வினிசியசு டி மோரேசு
மார்க்கசு வினிசியசு டா குரூசு இ மெல்லோ மோரேசு(Marcus Vinicius da Cruz e Mello Moraes, அக்டோபர் 19, 1913 – சூலை 9, 1980), பரவலாக வினிசியசு டி மோரேசு பிரேசிலிய கவிஞரும், பாடலாசிரியரும், கட்டுரையாளரும் நாடகாசிரியரும் ஆவார். இவர் ஓ பொயட்டினா ("சிறு கவிஞர்") என்ற புனைபெயரில் தற்போது செவ்வியல் பாடல்களாக கருதப்படும் பல பாடல்களை எழுதியுள்ளார். பிரேசிலிய இசையின் முன்னோடி எனக் கருதப்படும் இவர் பல நாடகங்களையும் எழுதியுள்ளார். தேசிய தூதராகவும் பணியாற்றியுள்ளார். தனது பாணியில் போசா நோவா என்ற இசைவடிவத்தை அமைத்துள்ளார். இவர் இரியோ டி செனீரோவில் லிடியா குரூசு டி மோரேசுக்கும் குளோடோல்டோ பெரைரா டா சில்வா மோரேசிற்கும் மகனாகப் பிறந்தார்.
வெளி இணைப்புகள்
பகுப்பு:1913 பிறப்புகள் பகுப்பு:1980 இறப்புகள் பகுப்பு:பிரேசிலின் எழுத்தாளர்கள் பகுப்பு:பிரேசிலின் கவிஞர்கள்
பெர்வனேடைல்
பெர்வனேடைல் (Pervanadyl) என்பது வனேடியம்(V) அயனியின் ஆக்சிநேர்மின் அயனியாகும். VO+2 என்ற மூலக்கூற்று வாய்ப்பாட்டால் இது அடையாளப்படுத்தப்படுகிறது. வெளிர் மஞ்சள் நிறத்தில் இந்த அயனி காணப்படுகிறது. இது 0 மற்றும் 2 என்ற காடித்தன்மை மதிப்பிற்கு இடையிலான அமிலக் கரைசல்களில் முதன்மையானது வனேடியம்(V) இன அயனியாகும். மேலும் இதன் உப்புகள் அத்தகைய கரைசல்களில் வனேடியம்(V) ஆக்சைடை புரோட்டானேற்றம் செய்வதன் மூலம் உருவாகின்றன.:
ஒற்றை அமினோபல்கார்பாக்சிலேட்டு ஈந்தணைவியுடன் இந்த அயனி வினையில் ஈடுபட்டு அணைவுச் சேர்மத்தைக் கொடுக்கிறது. or with tridentate Schiff base ligands.
VO+2/VO2+ ஒடுக்கயேற்ற இரட்டை வனேடியம் ஒடுக்கயேற்ற மின்கலத்தில் பயன்படுத்தப்படுகிறது. இந்த வெப்பமின் இரட்ட்டையில் நிலையான ஒடுக்கத்திறன் +1.00 வோல்ட்டாகும்.
மேற்கோள்கள்
பகுப்பு:வனேடியம் பகுப்பு:வனேடியம் சேர்மங்கள் பகுப்பு:ஆக்சி நேர் மின்னயனிகள்
சரவணை
சரவணை (Saravanai) இலங்கையின் யாழ்ப்பாண மாவட்டத்தின் தெற்கே உள்ள லைடன் தீவில் உள்ள ஒரு கிராமம் ஆகும்.
வெளி இணைப்புகள்
பகுப்பு:வேலணைத் தீவு
வத்திராயிருப்பு
வத்ராப் (Watrap) அல்லது வத்திராயிருப்பு (Vathirairuppu), இந்தியாவின், தமிழ்நாடு மாநிலத்தில் அமைந்த விருதுநகர் மாவட்டம், வத்திராயிருப்பு வட்டத்தில் இருக்கும் தேர்வு நிலை பேரூராட்சி ஆகும். மேலும் இது 18 பிப்ரவரி, 2019 அன்று புதிதாக துவக்கப்பட்ட வத்திராயிருப்பு வருவாய் வட்டத்தின் நிர்வாகத் தலைமையிடம் ஆகும்.
வத்திராயிருப்பு, மதுரை - ஸ்ரீவில்லிபுத்தூர் செல்லும் சாலையில், மதுரையிலிருந்து 70 கி.மீ தொலைவிலும், ஸ்ரீவில்லிபுத்தூரிலிருந்து 20 கி.மீ தொலைவிலும், விருதுநகரிலிருந்து 38 கி.மீ தொலைவிலும், கிருஷ்ணன் கோயிலிருந்து 10 கி.மீ தொலைவிலும் உள்ளது. மேலும் வத்திராயிருப்பிலிருந்து, சதுரகிரி மலை அடிவாரமான தாணிப்பாறை10 கி.மீ தொலைவில் உள்ளது.
2011 ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 4,634  வீடுகளும், 16,784 மக்கள்தொகையும் கொண்டது. இது 13 சகிமீ பரப்பும், 18 வார்டுகளும், 36 தெருக்களும் கொண்ட இப்பேரூராட்சியானது திருவில்லிபுத்தூர் (சட்டமன்றத் தொகுதி)க்கும், தென்காசி மக்களவைத் தொகுதிக்கும் உட்பட்டது.
பெயர்க்காரணம்
ஸ்ரீமகாலட்சுமி தாயார் இத்தலத்தில்தான் தவம் செய்தார். எனவே ஸ்ரீ (திருமகள்) "வக்த்ரம்' (திருமுகம்) என்பது "ஸ்ரீவக்த்ரபுரம்' என்று அழைக்கப்பட்டது. இதுவே மருவி தற்போது வத்திராயிருப்பு என்று அழைக்கப்படுகிறது.
கோவில்கள்
வத்திராயிருப்பில் அழகிய சாந்த மணவாளர் திருக்கோயில் மற்றும் நல்லதங்காள் கோயில் ஆகிய கோவில்கள் அமைந்துள்ளன. பல ஆண்டுகள் பழமையான காசிவிசுவநாதர - விசாலாட்சி அம்மன் கோவிலும், சேதுநாரயணப் பெருமாள் கோவிலும் உள்ளது. மேலும் ஊர் தேவதையான முத்தாலம்மனுக்கும் ஊரின் நடுவில் கோவில் உள்ளது. இக்கோவிலின் திருவிழா புரட்டாசி மாதம் ஏழு நாள்கள் நடைபெறும் மற்றும் தேரோட்டமும் நடத்தப்படுகிறது. இது அனைத்து மக்களாளும் கொண்டாடப்படும் சமத்துவப் பொங்கலாகும்.
ஆதாரங்கள்
பகுப்பு:விருதுநகர் மாவட்டத்தில் உள்ள பேரூராட்சிகள்
சிவப்பு வால் மேக இறக்கை தட்டான்
thumb|Coral_tailed_cloudwing.jpg
சிவப்பு வால் மேக இறக்கைத் தட்டான் (coral-tailed cloudwing) Tholymis tillarga என்னும் தட்டான்  இலிபெல்லுலிடே(Libellulidae) என்ற குடும்பத்தை சார்ந்த தட்டான்வகை ஆகும். மேகத்தை போன்று இறக்கைகளில் பழுப்பும் வெள்ளை நிறமும் இருப்பதால் இவை மேக இறக்கை என்னும் பெயர் பெற்றது. உயிரினப் பயன்பாட்டில் ஓடோனேட்டா என்னும் வரிசையில் இருக்கின்றது. இவற்றின் குடும்பங்களின் அறிவியற் பெயர் அனிசோப்டேரா (anisoptera ) என்பதாகும். முதிர்ந்த தட்டான் பெரிய, பன்முகப்படுத்தப்பட்ட கண்களையும், இரண்டு இணை மெலிதான இறக்கைகளும், நீடித்த உடலும் சிவந்த வாலும் கொண்டு வகைப்படுத்தப்படுகிறது.
உயிரியல் வகைப்பாடு
திணை:	   விலங்கு
தொகுதி: கணுக்காலிகள்
வகுப்பு:	   பூச்சிகள்
வரிசை:   odonata
உள்வரிசை:  அனிசோப்டிரா
குடும்பம்: Libellulidae
உடலமைப்பு
இவை மெல்லிய கண்ணாடி போன்ற இறக்கைகளைக் கொண்டது'''. '''ஆண் தட்டான் தனது இறக்கைகளில் வெள்ளை மற்றும் பழுப்பு நிற புள்ளிகளைக் கொண்டிருக்கும். ஆனால் பெண் தட்டான் பூச்சிகளுக்கு இந்த புள்ளிகள் இல்லை.
பறக்கும் திறன்
அதிக தூரம், அதிவேகமாக அதிக நேரம் பறக்கும் தன்மை வாய்ந்தது. நீண்ட நேரம் பறந்த பின்னர் சற்று நேரம் பகலில் ஒரு மரத்தின் கிளையில் இளைப்பாறி விடும். ஓய்வெடுக்கும்போதும் அதன் கண்கள் தன்னைப் பின் தொடர்பவரை கண்காணிக்கும். பொதுவாக தட்டான் பூச்சிகள் மணிக்கு 80 கி.மீ விரைவில் பறக்க கூடிய தன்மை வாய்ந்தவை. இவை அழிந்து வரும் இனப்பட்டியலில் சேர்ந்துள்ளன.
மேற்கோள்கள்
http://indiabiodiversity.org/species/show/228442
Fabricius, J.C. (1798). Supplementum Entomologiae Systematicae (in Latin). Hafniae : Proft et Storch. pp. 573 [285]. doi:10.5962/bhl.title.65803 – via Biodiversity Heritage Library. </sub
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:தட்டான்கள்
தென்னிந்திய பெரிய பச்சைப் புறா
தென்னிந்திய பெரிய பச்சைப் புறா (Green imperial pigeon, Ducula aenea pusilla) என்பது பெரிய பச்சைப் புறாவின் துணையினம் ஆகும். இந்தப் பறவை தென்னிந்தியாவிலும்,  இலங்கையிலும் காணப்படுகின்றன.
விளக்கம்
காக்கை அளவுள்ள இப்பறவை சுமார் 43 செ. மீ. நீளம் இருக்கும். இதன் அலகு சாம்பல் தோ்ந்த பசுமை நிறத்தில் இருக்கும். விழிப்படலம் ஆழ்ந்த சிவப்பாகவும், கால்கள் ஆழ்ந்த சிவப்பாகவும் இருக்கும். மரங்களில் வாழும் புறாக்களில் அளவில் மிகப்பெரியது. இதன் உடலின் பெரும் பகுதி அளஞ் சிவப்பு தோ்ந்த சாம்பல் நிறமாக இருக்கும். முதுகும் வாலின் மேற்பகுதியும் பளபளக்கும் வெண்கலப் பச்சை நிறமாக இருக்கும். வாலின் கீழ்ப்பகுதி மஞ்சள் தோ்ந்த கருஞ் செம்பழுப்பாக இருக்கும். ஆணும் பெண்ணும் ஒன்று போலத் தோற்றம் கொண்டவை.
வாழிடம்
இப்பறவை தென்னிந்தியாவில் கிழக்கு, மேற்குத் தொடர்ச்சி மலைத் தொடர்கள் சார்ந்த பகுதிகளில் உள்ள, சமவெளிக் காடுகளில் காணப்படுகிறது. மலைப்பகுதிகளில் 300 மீட்டர் உயரத்திற்கு மேல் பெரும்பாலும் காணப்படுவதில்லை. அத்தி, ஆலமரம் சார்ந்த காடுகளை பெரிதும் இது விரும்பும்.
பழக்கவழக்கங்கள்
இவை இணையாகவும், ஐந்து முதல் 6 வரையிலான சிறு பறவைக் கூட்டமாக காணப்படும். பெரும்பாலான பச்சைப் புறாக்களைப் போல பெருங்கூட்டமாக இதைக் காணமுடியாது. பழமரங்களில் பழத்திற்காக பிற பச்சைப் புறாக்களைப் போல ஆரவாரமாக ஒன்றோரு ஒன்று சண்டை இடுவது இல்லை. எப்போராவது மட்டும் பழ மரங்களில் அரிதாக 20 பறவைகள் வரையிலான கூட்டமாக காணப்படும். காலை மாலை வேளைகளில் மரக்கிளைகளின் உச்சியில் வெயில் காயும் பழக்கம் உண்டு. உப்பு மண் உரும்டைகளையும் தண்ணீரையும் குடிக்க மட்டுமே தரை இறங்கும்.
ஆழ்ந்த தொனியிற் சிரிப்பதுபோன்று உ, உ, உ, என்றோ வூஉக், வூஉக், வூஉக், வூஉர்ர் என்றோ வூஉக், வூர், வூர், வூர் என்றோ கத்தும்.
இனப்பெருக்கம்
இவை பெப்ரவரி முதல் சூன் வரை இனப்பெருக்கம் செய்கின்றன. ஆண் பறவை காதலூட்டத்தின் போது மேலும் கீழும் பறந்து வேடிக்கைக் காட்டும். மேலும் பெண் பறவையின் அருகே அமர்ந்து தலையைத் தாழ்த்தி மார்பில் புதைத்துக் கொண்டு உச்சந்தலை, கழுத்து ஆகியவற்றை அழகாகக் காட்டும். மரங்களில் சாதாரண உயரத்தில் கூடு கட்டும். வெள்ளை நிறத்தில் ஒரு முட்டை இடும்.
மேற்கோள்கள்
பகுப்பு:தென்னிந்தியப் பறவைகள் பகுப்பு:இலங்கைப் பறவைகள் பகுப்பு:பச்சைப் புறாக்கள்
மண்கும்பான்
வெளி இணைப்புகள்
பகுப்பு:வேலணைத் தீவு
பெரியபுராணம்
பெரியபுராணம் அல்லது திருத்தொண்டர் புராணம் என்பது சேக்கிழார் அவர்களால் பெருங்காப்பிய இலக்கணங்கள் பலவும் கொண்டதாக இயற்றப்பெற்ற சைவ காப்பியமாகும். சுந்தரமூர்த்தி சுவாமிகளின் திருத்தொண்டத் தொகை எனும் நூலை முதல் நூலாகக் கொண்டும். சுந்தரமூர்த்தி சுவாமிகளைக் காப்பிய தலைவராகக் கொண்டும், அவர் போற்றிய சைவ அடியார்களின் வாழ்க்கை வரலாற்றினையும் இந்நூலை சேக்கிழார் விவரிக்கிறார்.
திருத்தொண்டத் தொகை, நம்பியாண்டார் நம்பி எழுதிய திருத்தொண்டர் திருவந்தாதி ஆகியவற்றை மூலநூல்களாகக் கொண்டும், இரண்டாம் குலோத்துங்க சோழனிடம் அமைச்சராக இருந்த சேக்கிழார் பல ஊர்களுக்கும் சென்று திரட்டிய தகவல்களைக் கொண்டும் பெரியபுராணம் எழுதப்பெற்றுள்ளது. இரண்டாம் குலோத்துங்க சோழனின் ஆணையின்படி தில்லைக்குச் சென்றவர், அங்கிருக்கும் இறைவனான நடராசர் உலகெலாம் என்று அடியெடுத்துக் கொடுக்க சேக்கிழார் 	உலகெலாம் உணர்ந்து ஓதற்கு அரியவன் எனப் பெரியபுராணத்தினைத் தொடங்கியதாக நம்பப்படுகிறது.
இடைக்கால இலக்கியத்தில் மக்களின் வாழ்க்கை பற்றி வரலாற்றுப் போக்கில் அறிவதற்கு இந்நூல் உதவுகிறது.
காப்பியப் பகுப்பு
பெரியபுராணம் முதல் காண்டம், இரண்டாம் காண்டமென இரு காண்டமாகவும், முதல் காண்டத்தில் ஐந்து சருக்கங்களையும், இரண்டாம் காண்டத்தில் எட்டுச் சருக்கங்களையும் உடையதாக அமைக்கப்பெற்றுள்ளது. சுந்தரமூர்த்தி சுவாமிகளின் திருத்தொண்டத் தொகையில் இடம்பெற்றுள்ள பாடல்களின் முதல் வரியே சருக்கங்களின் பெயர்களாக உள்ளது.
காப்பிய கதையானது கயிலாயத்தில் தொடங்கப்பெற்றுச் சைவ அடியார்களின் வாழ்க்கையை விவரித்து, இறுதியாகக் கயிலாயத்தில் முடிகிறது.
முதற் காண்டத்தில்,
என்ற ஐந்து சருக்கங்களும்,
இரண்டாம் காண்டத்தில்,
என்னும் 8 சருக்கங்களும் அமைந்துள்ளன.
13 சருக்கங்களிலும் உள்ள பாடல்களின் எண்ணிக்கையும் அவற்றில் பேசப்படும் சிவனடியார்களின் எண்ணிக்கையும் பின்வருமாறு:
பழமொழி
நான்காயிரத்து இருநூற்று எண்பத்து ஆறு (4286) செய்யுள்களைக் கொண்ட இப்புராணத்தில் ஆளுடையபிள்ளை எனப்படும் திருஞானசம்பந்தரின் வரலாறு மட்டும் 1256 செய்யுட்களால் விரிவாகக் கூறப்பட்டுள்ளதால் "பிள்ளை பாதி; புராணம் பாதி" என்கிற பழமொழி ஏற்பட்டது.
பெரிய புராண ஆராய்ச்சி
இராசமாணிக்கனார் எழுதிய பெரியபுராண ஆராய்ச்சி எனும் நூல் பெரியபுராணத்தைப் பற்றிய குறிப்பிடத்தக்க நாட்டுடைமையாக்கப்பட்ட நூல்.
காரைதீவு
காரைதீவு (Kaaraitivu) இலங்கையின் பாரம்பரிய தமிழர் நிலமாகும். இப்பெயரை உடைய ஊர்கள் இலங்கையின் வடக்கு, கிழக்கு, மேற்கு என தமிழர்கள் செறிந்து வாழ்கின்ற மூன்று பிரதேசங்களிலும் உண்டு.
குறும்பொருளியல்
குறும்பொருளியல் (Microeconomics) ஒர் சமூகவிஞ்ஞானமாகும். பொருளாதார நடவடிக்கை பற்றியும் அதற்கான காரணங்களயும் இது ஆராய்கின்றது. அத்துடன் உற்பத்தி, வருமானம், விநியோகம் என்பனவும், தனிநபர் மற்றும் நிறுவனங்களின் பொருளாதார நடத்தையும் இதன் ஆய்வுப் பரப்பினுள் அடங்கும்.
காரைதீவு
அவை பின்வருமாறு:
குறும்பொருளியல்
குறும்பொருளியல் அடிப்படைக்கருத்துகள்
நெகிழ்ச்சி, நுகர்வோன் மிகை
நுகர்வு கோட்பாடு
இணைபயன் வளையீ, பயன்பாடு, எல்லைப்பயன்பாடு, வருமானம்
உற்பத்தி,விலை கோட்பாடு
Production theory basics, உற்பத்திக்காரணிகள், உற்பத்திசாத்திய வளையீ, உற்பத்திச் சார்புகள், விலை பேதப்படுத்தல்,
Industrial organization
பகுப்பு:குறும்பொருளியல்
அரும்பனூர்
அரும்பனூர், தமிழ்நாட்டின் மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், அரும்பனூர் ஊராட்சியில் உள்ளது. மதுரை - செல்லும் சாலையில், மதுரையிலிருந்து  கிமீ தொலைவில் உள்ளது. வருவாய் கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும். கணக்கெடுப்பில் உள்ள ஊரான அரும்பனூர், மதுரை கிழக்கு வட்டத்தின் ஏழு உள்வட்டங்களில் ஒன்றாகும்.
அமைவிடம்
அரும்பனூர், மதுரை - அழகர் கோவில் மாநில நெடுஞ்சாலை எண் 72 ஏயின் தென்கிழக்கே 13 கிமீ தொலைவில் உள்ளது. இதன் அஞ்சல் சுட்டு எண் 625104 ; தொலைபேசி குறியீடு எண் (STD Code) 04549 ஆகும்.
மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, 1,549  குடும்பங்களும் கொண்ட இக்கிராமத்தின் மொத்த மக்கள்தொகை  6,148   ஆகும். இக்கிராமத்தின் மொத்த மக்கள்தொகையில், ஒடுக்கப்பட்டோர் 28.16 %% ஆக உள்ளனர். ஆறு வயதிற்குட்பட்ட குழைந்தகள் 716  (11.65%) ஆக உள்ளனர். சராசரி எழுத்தறிவு 77.93 % ஆகும். இக்கிராமத்தில் இந்துக்கள் 96.19%; இசுலாமியர் 2.62%; கிறித்தவர்கள் 0.88%; மற்றவர்கள் 0.21% ஆக உள்ளனர். இக்கிராமத்தின் முக்கியத் தொழில் வேளாண்மை ஆகும். இங்கு தமிழ், தெலுங்கு மற்றும் சௌராஷ்டிர மொழிகள் பேசப்படுகிறது.
மேற்கோள்கள்
பகுப்பு:மதுரை மாவட்டத்திலுள்ள கிராமங்கள்
குங்ஃபூ ஹசில் (திரைப்படம்)
குங்ஃபூ ஹசில் (Kung Fu Hustle ) என்பது ஆங்காங் - சீனா தற்காப்புக் கலைகளை அடிப்படையாகக் கொண்ட நகைச்சுவைத் திரைப்படம் ஆகும். இது 2004 ஆம் ஆண்டில் வெளியானது. இந்தத் திரைப்படத்தின் இயக்கம், தயாரிப்பு, எழுத்து ஆகிய பணிகளை மேற்கொண்டவர் ஸ்டீபன் சௌ ஆவார். மேலும் இவர் முக்கியக் கதாப்பத்திரத்திலும் இதில் நடித்தார். சூ போ சூ மற்றும் ஜெஃப்ரி லா ஆகியோர் இணைந்து தயாரித்துள்ளனர். ஹோ சின், சன் மன் கங், சாங் கன் சிங் ஆகியோர் இணைந்து திரைக்கதை எழுதியுள்ளனர்.
2001 ஆம் ஆண்டில் வெளியான சாவோலின் சாசர் திரைப்படத்தின் வெற்றியைத் தொடர்ந்து அதன் தயாரிப்பு நிறுவனமான ஸ்டார் ஓவர்சீஸ் குங்ஃபூ ஹசில் திரைப்படத்தின் கதையை கொலம்பியா பிக்சர்ஸ் நிறுவனத்துடன் இணைந்து தயாரித்தது. இந்தத் திரைப்படத்தில் 1970 களின் ஆங்காங் அதிரடித் திரைப்படங்களான குரௌச்சிங் டைகர், ஹிடன் டிராகன், மற்றும் ஹீரோ அகிய திரைப்படங்களின்  நாயகர்கள் பலர் நடித்துள்ளனர்.
டிசம்பர் 23, 2004 இல் சீனாவில் வெளியானது. ஜனவரி 25, 2005 இல் அமெரிக்க ஐக்கிய நாட்டில் வெளியானது. அழுகியத் தக்காளிகள் இந்தத் திரைப்படத்திற்கு 90 விழுக்காடு நேர்மறை விமர்சனத்தையும், மெட்டகிரிடிக் வலைத்தளம் 100 க்கு 78 புள்ளிகள் வழங்கியது. வட அமெரிக்காவில்$17 பில்லியன் அமெரிக்க டாலரும் மற்ற பகுதிகளில் $17 பில்லியன் அமெரிக்க டாலரும் வசூலைப் பெற்றது. ஆங்காங்கில் வெளியான சீனத் திரைப்படங்களில் அதிக வசூலைப் பெற்ற திரைப்படம் எனும் சாதனையை இந்தத் திரைப்படம் பெற்றது. அதன் பின் 2011 இல் வெளியான யூ ஆர் தெ ஆப்பிள் ஆஃப் மை லைஃப் திரைப்படம் இந்த சாதனையை தகர்த்தது.
இது வரை அமெரிக்காவில் வெளியான வெளிநாட்டுத் திரைப்படங்களின் வசூலில் முதல் இடத்தைப் பிடித்தது. பல விருதுகளை இந்தத் திரைப்படம் பெற்றுள்ளது. குறிப்பாக ஆறு ஆங்காங் திரை விருதுகள், ஐந்து தங்கக் குதிரை விருதுகள் வென்றுள்ளது. இதன் பத்தாம் ஆண்டை சிறப்பிக்கும் விதமாக ஆசியா மற்றும் அமெரிக்காவில் முப்பரிமாண படிமத்தில் வெளியிடப்பட்டது.
கதைச் சுருக்கம்
1930 ஆம் ஆண்டு சாங்காய் நகரில் சிங் (ஸ்டீபன் சௌ) மற்றும் அவரது நண்பர் போன் ஆகிய இருவரும் கோடாலி குழுவில் இணைய வேண்டும் என நினைக்கின்றனர். எனவே அவர்களிடம் அந்தக் குழுவின் தலைவன், அங்கு குடியிருப்பில் உள்ளவர்களை காலி செய்ய வேண்டும் எனக் கூறுகிறான். ஆனால் அந்தக் குடியிருப்பின் உரிமையாளர்களால் இவர்கள் கடுமையாகத் தாக்கப்படுகிறார்கள். எனவே சிறையிலிருக்கும் பீஸ்ட் என்பவரை அனுப்பி காலி செய்ய வைக்கிறான். நில உரிமையாளர்களை கடுமையாகத் தாக்கி அவர்களை அங்கிருந்து அனுப்பி வைக்கிறார் பீஸ்ட். அதுமட்டுமல்லாது அவர் சிங்கையும் கடுமையாகத் தாக்குகிறார். பின் எவ்வாறு சிங், பீஸ்ட்டை வீழ்த்தினார் என்பதனை நகைச்சுவை கலந்து காட்சிப்படுத்தியிருப்பார்கள்.
தயாரிப்பு
இந்தத் திரைப்படத்தை பெய்ஜிங் திரைப்பட நிறுவனம் மற்றும் ஆங்காங் ஸ்டார் ஓவர்சீஸ் நிறுவனம் இணைந்து தயாரித்தது. 2001 ஆம் ஆண்டின் வெளியான சாவோலின் சாசர் திரைப்படத்தின் வெற்றியைத் தொடர்ந்து கொலம்பியா பிக்சர்ஸ் நிறுவனம் ஸ்டீபன் சௌ உடன் இணைந்து பணியாற்ற விருப்பம் தெரிவித்தது.இதற்கு ஸ்டீபன் சௌ ஒப்புக்கொண்டார். குங்ஃபூ ஹசில் எனப் பெயரிட்டனர். இந்தத் திரைப்படம் சுமார் $20 மில்லியன் அமெரிக்க டாலர் மதிப்பில் தயாரிக்கப்பட்டது.
வெளியிணைப்புகள்
பகுப்பு:2004 திரைப்படங்கள் பகுப்பு:கொலம்பியா பிக்சர்ஸ் திரைப்படங்கள் பகுப்பு:ஆங்காங் திரைப்படங்கள் பகுப்பு:சீனத் திரைப்படங்கள்
சிக்கந்தர் குமார்
சிக்கந்தர் குமார் (Sikander Kumar) என்பவர் இமாச்சல பிரதேச பாரதிய ஜனதா கட்சியினைச் சார்ந்த இந்திய அரசியல்வாதி ஆவார். இவர் பாஜக உறுப்பினராக இமாச்சலப் பிரதேசத்திலிருந்து இந்திய நாடாளுமன்றத்தின் மேலவையான மாநிலங்களை உறுப்பினராக உள்ளார். இவர் இமாச்சல பிரதேச பல்கலைக்கழக சிம்லாவின் 26வது துணைவேந்தராக இருந்தார்.
மேற்கோள்கள்
பகுப்பு:வாழும் நபர்கள் பகுப்பு:இந்திய அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள் பகுப்பு:இமாச்சலப் பிரதேச நபர்கள்
வளைய ஓசோன்
வளைய ஓசோன் (Cyclic ozone) என்பது கோட்பாட்டளவில் கணிக்கப்பட்ட ஓசோன் வடிவமாகும். சாதாரண ஒசோனைப் போலவே இதிலும் மூன்று ஆக்சிசன் அணுக்கள் உள்ளன. இம்மூன்று ஆக்சிசன் அணுக்களும் எவ்வாறு அடுக்கப்பட்டு இணைந்துள்ளன என்பதில் இவ்விரண்டு வகை ஓசோன்களும் வேறுபடுகின்றன. சாதாரண ஓசோனில் ஆக்சிசன் அனுக்கள் வளைந்த வரிசையில் இணைந்துள்ளன. வளைய ஓசோனில் உள்ள ஆக்சிசன் அணுக்கள் சமபக்க முக்கோண வடிவில் இணைந்துள்ளன.
வளைய ஓசோனின் சில பண்புகள் கோட்பாட்டளவில் கணிக்கப்பட்டுள்ளன. இவை சாதாரண ஓசோனை விட அதிக ஆற்றல் பெற்றவையாக இருக்கும். வளைய ஓசோன் மிகச்சிறிய அளவில் காற்றிலுள்ள மக்னீசியம் ஆக்சைடு படிகங்களின் மேற்பரப்பில் வளைய ஓசோன் மிகச்சிறிய அளவில் காணப்படுகிறது என்பதற்கு சில ஆதாரங்கள் உள்ளன. வளைய ஓசோனை பெருமளவில் தயாரிக்க முடிவதில்லை. ஆனாலும் ஒரு ஆய்வாளர் சீரொளியை உபயோகித்து அதை பெருமளவில் தயாரிக்க முயற்சிகள் மேற்கொண்டார். ஒருவேளை இதை பெருமளவில் தயாரிக்க முடிந்தால் அவ்வளைய ஒசோன் அதிக நிலைப்புத் தன்மையுடன் இருக்கலாம் என்று கருதப்படுகிறது. திரவ ஆக்சிசனுடன் வளைய ஓசோனைச் சேர்த்து ராக்கெட்டு எரிபொருளின் கணத்தாக்கு எண்ணை மேம்படுத்த முடியுமென்றும் நம்பப்படுகிறது
மேற்கோள்கள்
.
பகுப்பு:ஆக்சிசன் சேர்மங்கள் பகுப்பு:புறவேற்றுரு வடிவங்கள் பகுப்பு:கருத்தியலான வேதிச் சேர்மங்கள் பகுப்பு:வளையச் சேர்மங்கள் பகுப்பு:மூன்று உறுப்பு வளையங்கள்
இராஜாக்கூர்
இராஜாக்கூர் (Rajakur), தமிழ்நாட்டின் மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், இராஜாக்கூர் ஊராட்சியில் உள்ளது. மதுரை - சிவகங்கை  மாநில நெடுஞ்சாலை எண் 33ல், மதுரையிலிருந்து  13 கிமீ தொலைவில் உள்ளது.
இவ்வருவாய் கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும். இதன் அஞ்சல் சுட்டு எண் 625107.
இராஜாக்கூர், மதுரை கிழக்கு வட்டத்தின் ஏழு உள்வட்டங்களில் ஒன்றாகும். இராஜாக்கூர் கிராமத்தின் குறியீட்டு எண் 640662 ஆகும்.
மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, 417 குடும்பங்களும்; 407.99   ஹெக்டேர் நிலப்பரப்பும்  கொண்ட  இராஜாக்கூர் கிராமத்தின் மொத்த மக்கள்தொகை  1,748 இங்கு தமிழ் மற்றும் சௌராஷ்டிர மொழிகள் பேசப்படுகிறது.
வெளி இணைப்புகள்
பகுப்பு:மதுரை மாவட்டத்திலுள்ள கிராமங்கள்
சுல்தானா கமால்
சுல்தானா கமால் (Sultana Kamal) வங்காளதேச வழக்கறிஞரும், மனித உரிமை ஆர்வலரும் ஆவார். இவர் "ஐன் ஓ சலீஷ் கேந்திரா" என்ற குடிசார் உரிமைகள் அமைப்பின் நிர்வாக இயக்குனராகவும் பணியாற்றுகிறார். 2006-2008 வங்காளதேச அரசியல் நெருக்கடியின் போது குடியரசுத் தலைவர் இஜுதீன் அகமது தலைமையிலான வங்காளதேசத்தின் தற்காலிக அரசாங்கத்தில் ஆலோசகராக சிறுகாலம் பணியாற்றினார். பின்னர், கமால், மற்ற மூன்று ஆலோசகர்களுடன், தற்காலிக அரசாங்கத்திலிருந்து விலகினார். இவரது தாயார் சுஃபியா கமால் வங்காளதேச விடுதலைப் போரில் பங்கேற்றவர்.
ஆரம்பகால வாழ்க்கையும் கல்வியும்
சுல்தானா, 195இல் கமால் உத்தீன் அகமது என்பவருக்கும், வங்காளதேசத்தைச் சேர்ந்த கவிஞரும், எழுத்தாளரும், அரசியல் ஆர்வலருமான சுஃபியா கமாலுக்கும் பிறந்தார். முற்போக்கான இந்திய பெண் அரசியல்வாதியும் சீர்திருத்தவாதியுமான இலீலா நாக் அமைத்த டாக்கா மகளிர் குழுவில் இவர் சேர்ந்தார். இவர் ஆசிம்பூர் பெண்கள் மேல்நிலைப் பள்ளியிலும், ஹோலி கிராஸ் கல்லூரியில்யிலும் தனது கல்வியைக் கற்றார். பின்னர், டாக்கா பல்கலைக்கழகத்தில் முதுகலைப் பட்டம் பெற்றார். 1978இல் இவர் சட்டப் பட்டத்தை முடித்தார். 1981 ஆம் ஆண்டில் நெதர்லாந்தில் பெண்கள் மற்றும் வளர்ச்சிளை முடித்தார்.
தொழில்
சுல்தானா, இசைக் கல்லூரியில் ஆசிரியையாக தனது வாழ்க்கையைத் தொடங்கினார். பின்னர், ஒரு புகையிலை நிறுவனத்தில் சேர்ந்தார். 1976இல் சில்ஹெட்டின் காதிம்நகரில் ஒரு சர்வதேச தன்னார்வ சேவையில் நுழைந்தார். 1990 வரை இவர் ஆங்காங்கின் வியட்நாமிய படகு மக்களுக்காக ஐக்கிய நாடுகள் அவையின் சட்ட ஆலோசகராக பணியாற்றினார். 1996ஆம் ஆண்டில், உரிமைகள் மற்றும் ஜனநாயகக் குழு என்ற கனடாவைச் சேர்ந்த மனித உரிமைகள் குழு வழங்கிய ஜான் ஹம்ப்ரி சுதந்திர விருதை வென்றார்.
1971ஆம் ஆண்டில், இவர் முக்தி வாகினியில் சேர்ந்தார். சுதந்திரப் வங்காளதேச கள மருத்துவமனையின் நிறுவனர்களில் ஒருவராக இருந்தார். விடுதலைப் போரில் சிறப்புப் பாராட்டைப் பெற்ற நான்கு பெண்களில் சுல்தானாவும் இவரது சகோதரி சயீதா ஆகிய இருவரும் அடங்குவர்.
சட்டப் பணிகள்
இவர் சமூக, சட்ட, பாலின பிரச்சினைகள் குறித்து தினசரியிலும், பத்திரிகைகளில் எழுதுகிறார். மனோபிர் நிஷங்க மோன் என்ற பெண்களின் சட்ட உரிமைகள் குறித்த இவரது புத்தகம் ஆங்கிலத்தில் "ஹெர் அன்பியரிங் மைன்ட்" என்ற பெயரில் மொழிபெயர்க்கப்பட்டது. இவரது சமீபத்திய வெளியீடுகளில் "மனபிதாகர், ராஷ்ட்ரா ஓ சமாஜ்" (மனித உரிமைகள், மாநிலமும் சமூகமும்), "சிலம் கோதை ஜெனோ நிலீமர்" போன்றவை கடந்த இருபத்தைந்து ஆண்டுகளில் இவர் எழுதிய கட்டுரைகளின் தொகுப்புகளாகும். ஆசியா, ஆப்பிரிக்கா, ஆத்திரேலியா, பசிபிக், ஐக்கிய நாடுகள் சபை, கனடா, ஐரோப்பா போன்ற 30க்கும் மேற்பட்ட நாடுகளுக்கு மனித மற்றும் பெண்களின் உரிமைகள் தொடர்பான பிரச்சினைகளுக்கு தீர்வு காண இவர் பயணம் செய்தார்.
இலக்கியம்
சுல்தானா, குழந்தைகள் அமைப்பான கச்சி கஞ்சர் மேளா, கலாச்சார குழுவன சங்கஸ்கிருதி சங்கசாத், கலாச்சார சுயாட்சிக் குழு, '69 வெகுஜன எழுச்சிக் குழு போன்ற பிற சமூக இயக்கங்களில் தீவிரமாக இருந்தார். இவர் பிரபல நாடகக் குழுவான "நாகோரிக் நாட்டிய சம்ப்ரோடே" என்பதின் நிறுவனர் உறுப்பினராக இருந்தா. மேலும், அதன் முந்தைய தயாரிப்புகளில் முன்னணி பாத்திரங்களில் நடித்தார்.
சொந்த வாழ்க்கை
சுல்தானா சில்ஹெட்டில் உள்ள வழக்கறிஞரான சுப்ரியா சக்கரவர்த்தியை மணந்தார்.
மேற்கோள்கள்
பகுப்பு:வாழும் நபர்கள் பகுப்பு:1950 பிறப்புகள்
நாடற்ற தேசிய இனம்
நாடற்ற தேசிய இனம் என்பது தனக்கு என்று ஒரு நாடு மற்றும் அதை சேர்ந்த தேசிய அரசு இல்லாத ஒரு தனித்துவமான தேசிய இனம் அகும்.
வெளி இணைப்புகள்
பகுப்பு:விடுதலை இயக்கங்கள் பகுப்பு:இனங்கள்
மார்பகப் புற்றுநோய்
மார்பகப் புற்றுநோய் அல்லது மார்புப் புற்று நோய் என்பது பெண்களுக்கே வரும் புற்று நோய்களுள் ஒன்று. (Breast cancer) என்பது மார்பகத் திசுக்களில் ஆரம்பிக்கும் புற்றுநோய்களைக் குறிக்கும், இது பெரும்பாலும் பால் சுரப்பி நாளங்களின் அல்லது அந்த குழாய்களுக்கு பாலைக் கொண்டு சேர்க்கும் நுண்ணறைகளின் உள் அடுக்குகளில் தோன்றும். நாளங்களில் உருவாகும் புற்றுநோய்களுக்கு நாள புற்றுநோய் (டக்டல் கார்சினோமாஸ்) என்று பெயர்; அதேபோல நுண்ணறைகளில் தொடங்கும் புற்றுகளுக்கு நுண்ணறை தீவிரபுற்றுநோய் (லோபுளர் கார்சினோமாஸ்) என்று பெயர். மார்பக புற்றுநோய்களில், பல வகையான நிலைகள் (நோய் பரவல்), தீவிரம், மற்றும் மரபுசார் காரணிகள் உள்ளன: இவற்றின் அடிப்படையிலேயே நோயிலிருந்து மீளுதலின் சாத்தியம் அடங்கியுள்ளது. நோயுற்றவரின் வாழும் காலத்தைக் கணக்கிட கணினி மாதிரிகள் உள்ளன. மிகச்சிறந்த சிகிச்சை முறைகளுடன், நோய் நீங்கி 10-ஆண்டுகாலம் வாழுவதற்கான வாய்ப்புகள் 98% முதல் 10% வரை வேறுபடுகின்றன. இந்த சிகிச்சைகளில், அறுவை, மருந்துகள் (இயக்கு நீர் மருத்துவம் (ஹார்மோன் தெரபி) மற்றும் வேதிசிகிச்சை (கீமோதெரபி)), மற்றும் கதிரியக்கம் ஆகிய சிகிச்சைகள் அடங்கும்.
உலகெங்கும் பெண்களுக்கு ஏற்படும் புற்றுநோய்களில், 10.4% நிகழ்வுகள் மார்பக புற்றுநோயால் ஏற்படுகிறது, இது தோல் மேல் ஏற்படாத புற்றுநோயில் இரண்டாவது இடத்தையும் (நுரையீரல் புற்றுநோய்க்கு அடுத்ததாக) புற்றுநோயால் ஏற்படும் மரணங்களில் ஐந்தாவது பெரிய காரணமாகவும் இருக்கிறது. 2004ஆம் ஆண்டில், உலகெங்கும் 519,000 மரணங்கள் மார்பக புற்றுநோயால் ஏற்பட்டது (புற்றுநோய் மரணங்களில் 7%; மொத்த மரணங்களில் 1% ). மார்பக புற்றுநோயானது, ஆண்களை விட 100 மடங்கு அதிகமாக பெண்களுக்கு வருவதற்கான வாய்ப்புகள் உள்ளன, அதேநேரத்தில் பிழைப்பதற்கான வாய்ப்புகள் இரண்டு பாலினங்களிலும் ஒரே மாதிரியே உள்ளன.
சில புற்றுநோய்கள் வளர்ச்சியடைய, ஹார்மோன்கள் (தூண்டி முட்கள்) தேவைப்படுகின்றன, அதாவது பெண்மை இயக்க நீர் (ஈஸ்ட்ரோஜன்) மற்றும் மாதவிடாய் ஒழுக்கு இயக்கி நீர் (புரோஜெஸ்டிரோன்) போன்றவை மேலும் அந்த ஹார்மோன்களுக்கான ஏற்பிகளைக் கொண்டுள்ளன. அறுவை சிகிச்சைக்கு பின்னர், அவ்வகை புற்றுநோய்கள், ஹார்மோன்களுடன் செயல்புரியும் டாமோக்சிஃபென் போன்ற மருந்துகளால் சிகிச்சையளிக்கப்படுகின்றன, மற்றும் முட்டைப்பை (ஓவரி) அல்லது வேறு இடங்களில் ஈஸ்ட்ரோஜன் உருவாவதைத் தடுக்கின்றன, இதனால் ஓவரியும் கருத்தரிக்கும் வாய்ப்புகளும் பாதிப்படையக் கூடும். அறுவை சிகிச்சைக்கு பின்னர், ஆபத்து குறைந்த, ஹார்மோனால் தூண்டப்படும் மார்பக புற்றுநோய்கள் ஹார்மோன் தெரபி மற்றும் கதிரியக்கம் ஆகியவற்றை மட்டும் கொண்டு சிகிச்சையளிக்கப்படலாம். ஹார்மோன் ஏற்பிகள் இல்லாத, அல்லது அக்குள்களில் உள்ள நிணநீர் சுரப்பிகளுக்கு பரவி விட்ட, அல்லது சில வெளிப்படையான மரபுசார் குணநலன்களைக் காட்டுகின்ற மார்பக புற்றுநோய்கள் அதிக ஆபத்தானவை, எனவே அவற்றுக்கு மிகவும் தீவிர சிகிச்சையளிக்கப்படுகின்றன. அமெரிக்காவில் பிரபலமான, ஒரு முக்கியமான மருந்தானது, சைக்ளோபாஸ்பமைடு உடன் டோக்சோரூபிசின் (அட்ரியாமைசின்), சிஏ என்றறியப்படுகிறது; இந்த மருந்துகள், வளரும் புற்றில் உள்ள டிஎன்ஏக்களை அழிக்கும், அதேநேரத்தில் வேகமாக வளரும் சாதாரண செல்களையும் அழிக்கக்கூடியது, இந்நிலையில் இவை தீவிரமான பக்கவிளைவுகளை ஏற்படுத்தக்கூடியது. சிலநேரங்களில் டாக்ஸேன் மருந்து, டாகிடாக்ஸல் போன்றவை, சேர்க்கப்படுகின்றன, இதனால் இந்த மருந்தின் பெயர் CAT என்றழைக்கப்படுகிறது; டாக்ஸேன் புற்றுநோய் உயிரணுக்களில் உள்ளை மைக்ரோடியூப்லஸை அழிக்கிறது. இதே போல ஒரு சிகிச்சை முறை ஐரோப்பாவிலும் பிரபலமாகவுள்ளது, அது சைக்ளோபாஸ்மைடு, மீதோட்ரெக்சேட், மற்றும் ஃப்ளூரோசில் (CMF) ஆகியவையாகும். ட்ராஸ்டுஸூமாப் போன்ற மோனோக்ளோனால் ஆன்டிபாடிகள், HER2 உருமாற்றத்தைக் கொண்ட புற்றுநோய் உயிரணுக்களில் பயன்படுத்தப்படுகின்றன. கதிரியக்கமானது, அறுவை சிகிச்சையின்போது தவறிய புற்றுநோய் செல்களை அழிக்க பொதுவாக பயன்படுத்தப்படுகிறது, இதனால் வாழ்நாள் அதிகமாகும், ஆனாலும் இதயமானது கதிரியக்கத்தின் தாக்குதலைப் பெற்றால் அதற்கு பின்வரும் ஆண்டுகளில் இதய செயலிழப்பும் கூட ஏற்படும் வாய்ப்புண்டு.
நோயின் பிரிவுகள்
வெவ்வேறு நிலைகளின் அடிப்படையில் மார்பக புற்றுநோயை வகைப்படுத்தலாம். இவற்றில் ஸ்டேஜ் (TNM), நோயியல் (பேத்தாலஜி), தரம் (கிரேட்), ஏற்பி நிலை மற்றும் டிஎன்ஏ சோதனையால் தீர்மானிக்கப்பட்ட மரபணுக்கள் உள்ளதா அல்லது இல்லையா என்பன அடங்கும்:
ஓர் உறுப்பின் செயல்பாட்டைத் தீர்மானிக்கின்றன. கான்சர் செல்கள் இந்த வகைப்பாட்டை இழந்து விடுகின்றன. செல்கள் ஓர் ஒழுங்கான வரிசையில் அமைந்து பால் குழாய்களை சிதைக்கின்றன. செல் பிரிதல் கட்டுப்படுத்த முடியாமல் போகிறது. செல்லின் உட்கருக்கள் சீரற்றதாகின்றன. பேத்தாலிஜிஸ்ட்கள், இந்த செல்களை வகைப்படுத்தப்பட்டவை (குறைந்த கிரேட்), ஓரளவுக்கு வகைப்படுத்தப்பட்டவை (இடைநிலை கிரேட்) மற்றும் மோசமாக வகைப்படுத்தப்பட்டவை (அதிக கிரேட்) என்று பிரிக்கின்றனர். மோசமாக வகைப்படுத்தப்பட்ட கான்சர்களைச் சரிசெய்வதற்கான வாய்ப்புகள் மிகவும் குறைவு.
மார்பக புற்றுநோய் பெரும்பாலும், ஆனால் எப்போதும் அல்ல அதனுடைய ஹிஸ்டோலாஜிக்கல் தோற்றத்தின்படி வகைப்படுத்தப்படுகின்றன. அரிதான சில வகைகள் உடல்ரீதியான சோதனை கண்டுபிடிப்புகள் மூலம் வரையறுக்கப்படுகின்றன. எடுத்துக்காட்டாக, வீக்கத்துடன் கூடிய மார்பக புற்றுநோய் (IBC), அதாவது ஒரு வகை டக்டல் கார்சினோமா அல்லது குழாய்களில் ஏற்படும் மாலிக்னான்ட் கான்சர் ஆனது பிறவகை கார்சினோமாக்களிலிருந்து நோய் பாதிப்படைந்த மார்பகத்தின் வீக்கமடைந்த தோற்றத்தின் மூலமாக வேறுபடுத்தி அறியப்படுகிறது. எதிர்காலத்தில், சில நோய்க்குறியியல் வகைப்பாடுகள் மாறக்கூடும்.
குறிகளும் அறிகுறிகளும்
thumb|மார்பக புற்றுநோயின் ஆரம்ப நிலை அறிகுறிகள். மார்பக புற்றுநோயை கண்டறியக்கூடிய முதல் அறிகுறியானது மார்பகத்தின் திரட்சியானது பிறத் திசுக்களிலிருந்து வேறுபட்டதாக இருப்பதை அறிவதாகும். ஒரு பெண் கட்டியை உணர்ந்தவுடனே 80% மார்பக புற்றுநோய்கள் கண்டறியப்பட்டு விடுகின்றன. மார்பகத்தின் திரட்சி கண்ணுக்கு புலனாகும் அளவுக்கு மாறும்போது, அது பல ஆண்டுகளாக வளர்ந்து வந்திருக்கும் நிலையே ஆகும். ஆரம்பநிலை மார்பக புற்றுநோய்கள் முலை ஊடுகதிர்ப்பட சோதனை (மேமோகிராம்) மூலமாக அறியப்படுகின்றன. அக்குள்களில் உள்ள நிணநீர் முடிச்சுகளில் உள்ள திரட்சிகளும் மார்பக புற்றுநோயைச் சுட்டிக்காட்டக் கூடும்.
திரட்சியில் ஏற்படும் மாற்றம் தவிர, மார்பக புற்றுநோயின் பிற அறிகுறிகளாவன, மார்பக அளவு, வடிவம் ஆகியவற்றில் மாற்றம், தோலில் பருக்கள் தோன்றுதல், மார்பு காம்பு திரும்புதல் அல்லது ஏதேனும் ஒரு காம்பிலிருந்து தானாகவே நீர்வடிதல். மார்பக புற்றுநோய் இருக்கிறதா அல்லது இல்லையா என்று தீர்மானிப்பதில், வலியானது ("மாஸ்டோடைனியா") ஒரு நம்பகமற்ற கருவியாகும், ஆனால் இது பிற மார்பக நலக் கோளாறுகளைத் தீர்மானிக்க உதவும்.
டெர்மல் லிம்பாடிக்ஸ் எனப்படும் மார்பக தோல்பகுதியில் உள்ள சிறிய நிணநீர் பைகளை மார்பக புற்றுநோய் செல்கள் தாக்கும்போது, அதனுடைய வெளிப்பாடானது தோல் வீக்கத்தை ஏற்படுத்தக்கூடும், எனவே இது வீக்கமுடைய மார்பக புற்றுநோய் ( inflammatory breast cancer- IBC) என்றழைக்கப்படுகிறது. வீக்கம் கொண்ட மார்பக புற்றுநோயின் அறிகுறிகளாவன, வலி, வீக்கம், மார்பு முழுவதும் எரிச்சல் மற்றும் சிவந்து காணப்படுதல், மேலும் ஆரஞ்சு தோலைப் போன்ற அமைப்பு மார்பகத்தின் தோல்முழுவதும் காணப்படுவது ஆகியவை ஆகும். இது பீயவ் டி' ஆரஞ்சு என்று குறிப்பிடப்படுகிறது.
மார்பகக் குறைபாடுகளின் பல அறிகுறிகள், மார்பக புற்றுநோயைக் குறிப்பதில்லை. மார்பக வீக்கம்/0} மற்றும் [[கொழுப்புக் கட்டிகள் போன்ற பெனின் மார்பக நோய்]]கள் பொதுவான மார்பகக் குறைபாடு அறிகுறிகளாகும். புதிய அறிகுறிகள் தோன்றுவதை நோயாளிகளும், அவர்களின் மருத்துவர்களும் மிகவும் கவனமாக எடுத்துக் கொள்ள வேண்டும், ஏனெனில் மார்பக புற்றுநோயின் ஆபத்து எல்லா வயதினருக்கும் பொதுவானது.
ஆபத்து காரணிகள்
முதன்மையான ஆபத்து காரணிகளாக அறியப்பட்டவை, பாலுறவு, வயது, குழந்தை பெறுதல் அல்லது பாலூட்டுதல் இல்லாமை, மற்றும் உயர்ந்த ஹார்மோன் அளவுகள் ஆகியவை ஆகும்,.
1995ஆம் ஆண்டில் வெளியிடப்பட்ட ஒரு ஆய்வில், மிகவும் விரிவான ஆபத்துக்காரணிகளே 47% நோயாளிகளுக்கு காரணமாக இருந்துள்ளன, வெறும் 5% பேர் மட்டும் மரபு வழியாக இந்த நோய்களைப் பெற்றுள்ளனர். குறிப்பாக, மார்பக புற்றுநோய் ஊடுருவு மரபணுக்களைக் கொண்ட கடத்திகளான, BRCA1 மற்றும் BRCA2 ஆகியவை, மார்பகம் மற்றும் கருப்பை புற்றுநோய்க்கான வாய்ப்பை 30-40% உயர்த்தியது, இது மரபணுவில் உள்ள புரதத்தின் எந்த பகுதி உருமாற்றம் அடைகிறது என்பதை சார்ந்துள்ளது. .
சமீப ஆண்டுகளில், உணவூட்டம் மற்றும் பிற நடத்தைகளால் மார்பக புற்றுநோய்க்கான வாய்ப்புகள் அதிகரிக்கின்றன என்று கண்டறிந்துள்ளனர். இந்த கூடுதல் ஆபத்து காரணிகளில், அதிக கொழுப்பு நிறைந்த உணவு, ஆல்கஹால் உட்கொள்ளுதல், உடல்பருமன், மற்றும் புகையிலை பயன்பாடு, கதிரியக்கம் போன்ற சுற்றுச்சூழல் காரணிகள், நாளமில்லா சுரப்பிகளைப் பாதிப்பது மற்றும் ஷிஃப்ட்வொர்க் போன்றவை அடங்கும். முலை ஊடுகதிர்ப்படத்தின் (மேமோகிராஃபி) மூலம் பெறப்படும் கதிரியக்கம் மிகவும் குறைவாக இருந்தாலும், தொடர்ந்து பெறப்படும்போது அது புற்றுநோயை உருவாக்கக் கூடும்.
மேலே குறிப்பிடப்பட்ட ஆபத்துக் காரணிகளுடன், மக்கள்தொகை பரவல் மற்றும் மருத்துவ ஆபத்துக்காரணிகளும் உள்ளன. அவையாவன:
கருக்கலைப்பு செய்வது மார்பக புற்றுநோயை ஏற்படுத்தும் என்று கண்டறியப்படவில்லை. ஆனாலும், கருக்கலைப்பினால் மார்பக புற்றுநோய் என்ற கருத்து சில கருப் பாதுகாப்பு குழுக்களால் தொடர்ந்து பரப்பப்பட்டு வருகிறது.
சர்வதேச புற்றுநோய் ஜீனோம் கன்சோர்டியம் என்பதில் உறுப்பினராக உள்ள ஐக்கிய இராஜ்யம் (யுனைடெட் கிங்டம்) முழுமையான மார்பக புற்றுநோய் ஜீனோமைக் கண்டறியும் செயல்பாடுகளில் முன்னிலை வகிக்கிறது.